**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona o poľovníctve a o zmene a doplnení niektorých zákonov | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo pôdohospodárstva a rozvoja vidieka Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:*  Pokiaľ ide o predmet úpravy podľa návrhu zákona o poľovníctve a o zmene a doplnení niektorých zákonov, bude sa v § 74 ods. 1 a 2 transponovať:  1. čl. 15 a príloha č. VI smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení,  2. čl. 8 a príloha č. IV **smernice Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 26.1.2010)** v platnom znení. | | | | | | | | | | |
| **Termín začiatku a ukončenia PPK** | | | | | | *november 2020* | | | | |
| **Predpokladaný termín predloženia na pripomienkové konanie** | | | | | | *apríl 2022* | | | | |
| **Predpokladaný termín začiatku a ukončenia ZP\*\*** | | | | | | *január 2023* | | | | |
| **Predpokladaný termín predloženia na rokovanie vlády SR\*** | | | | | | *február 2023* | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Návrh zákona reaguje na potrebu zásadnej zmeny prístupu k manažovaniu poľovnej zveri, čo si vyžaduje novú právnu úpravu. Reaguje tiež na poznatky z aplikačnej praxe o nedostatkoch existujúcej právnej úpravy, najmä pokiaľ ide o konania a postupy orgánov štátnej správy poľovníctva a postup správcov pozemkov vo vlastníctve štátu. Návrh zákon reaguje na potrebu upraviť početné stavy a sociálnu štruktúru raticovej zveri na Slovensku a eliminovať škody, ktoré táto zver spôsobuje na prírodnom prostredí, v lesných porastoch a na poľnohospodárskych plodinách. Reaguje aj na potrebu nastaviť efektívne nástroje proti šíreniu veterinárnych chorôb zveri, aktuálne afrického moru ošípaných u diviačej zveri. Zavádza prechod k elektronizácii verejnej správy. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  V návrhu zákona sú premietnuté opatrenia navrhnuté v Koncepcii rozvoja poľovníctva v Slovenskej republike – národný program rozvoja poľovníctva a zachovania genofondu voľne žijúcej zveri, ktorý bol schválený vládou Slovenskej republiky uznesením č. 548 v novembri 2017. Cieľom je jednak zabezpečiť, aby jednotlivé postupy, konania, povinnosti a zodpovednosť boli jednoznačne zadefinované a neumožňovali rozdielny výklad a aplikáciu, ako aj dosiahnuť také početné stavy jednotlivých druhov zveri, aby bola dosiahnutá rovnováha v prírodných ekosystémoch a eliminoval sa negatívny dopad zveri na poľnohospodárstvo a lesné hospodárstvo. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Ministerstvo pôdohospodárstva a rozvoja vidieka Slovenskej republiky, orgány štátnej správy poľovníctva, vlastníci, správcovia a užívatelia poľovných pozemkov, užívatelia poľovných revírov, držitelia poľovných lístkov. | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Neprijatím návrhu zákona by zotrval v platnosti súčasný zákon so všetkými nedostatkami, ktoré ukázala aplikačná prax za viac ako desať rokov jeho účinnosti. Zároveň by neboli realizované opatrenia, schválené vládou Slovenskej republiky v Koncepcii rozvoja poľovníctva v Slovenskej republike. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Bude vypracovaná nová vykonávacia vyhláška, ktorá nahradí súčasnú vyhlášku Ministerstva pôdohospodárstva Slovenskej republiky č. 344/2009 Z. z., ktorou sa vykonáva zákon o poľovníctve. Budú ňou zmenené najmä postupy súvisiace s poľovníckym plánovaním, najmä zmena spôsobu stanovenia výšky lovu jednotlivých druhov zveri v poľovných revíroch. Bude vypracovaná nová vyhláška, ktorá nahradí súčasnú vyhlášku Ministerstva pôdohospodárstva a rozvoja vidieka Slovenskej republiky č. 421/2013 Z. z., ktorou sa určuje spoločenská hodnota poľovnej zveri. | | | | | | | | | | |
| 1. **Transpozícia práva EÚ** | | | | | | | | | | |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.* | | | | | | | | | | |
| Návrh zákona nejde nad rámec minimálnych požiadaviek Európske únie. | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Preskúmanie účelnosti navrhovaného právneho predpisu bude vykonávané priebežne po nadobudnutí jeho účinnosti, pričom sa bude vyhodnocovať najmä úspešnosť v znižovaní početných stavov raticovej zveri a znižovaní škôd spôsobovaných zverou, ako aj skúsenosti aplikačnej praxe. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam. Informácie v tejto časti slúžia na zhrnutie vplyvov a nie ako náhrada za vypracovanie príslušných analýz vybraných vplyvov.*  Všetky výdavky súvisiace s vytvorením a prevádzkou registrov informačného systému poľovníctva podľa tohto zákona budú zabezpečené v rámci schválených limitov dotknutých kapitol štátneho rozpočtu na príslušný rozpočtový rok bez nekrytých negatívnych vplyvov na rozpočet verejnej správy. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  Ing. Bibiana Kapustová, oddelenie poľovníctva MPRV SR  tel.č.: 02/59 266 526, bibiana.kapustova@land.gov.sk |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* |
| 1. **Stanovisko Komisie na posudzovanie vybraných vplyvov z PPK č. 164/2020**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  **II. Pripomienky a návrhy zmien:** Komisia uplatňuje k materiálu zásadné pripomienky a odporúčania:  **K doložke vybraných vplyvov**  V Doložke vybraných vplyvov žiada Komisia o vyznačenie vplyvov na podnikateľské prostredie, zároveň žiada o dopracovanie Analýzy vplyvov na podnikateľské prostredie s vyčíslením administratívnych nákladov v súvislosti s novo vzniknutým registrom užívateľov poľovných revírov a príslušným konaním o zápise do uvedeného registra, ako aj v súvislosti s ďalšími novo vzniknutými registrami.  Komisia odporúča špecifikovať (popísať) podnikanie v poľovníctve z pohľadu poplatkového odstrelu, resp. podnikanie v intenzívnych chovoch zveri napr. bažantniciach, prípadne vo väzbe na zmluvy o užívaní poľovného revíru, kde výška dohodnutej náhrady je jej povinnou súčasťou.  V doložke vybraných vplyvov Komisia súhlasí s vyznačením pozitívneho aj negatívneho vplyvu na služby verejnej správy na občana, ale zároveň navrhuje predkladateľovi vyznačiť rovnako pozitívny aj negatívny vplyv na procesy služieb vo verejnej správe, keďže orgánom verejnej moci vznikajú a zanikajú povinnosti.  **K analýze vplyvov na rozpočet verejnej správy**  V analýze vplyvov na rozpočet verejnej správy Komisia žiada vo všetkých tabuľkách uvádzať vplyvy návrhu zákona na rozpočet verejnej správy v rokoch 2020 až 2023, t. j. v súlade s Jednotnou metodikou na posudzovanie vybraných vplyvov.  Predkladateľ v časti 2.1.1. Financovanie návrhu analýzy vplyvov na rozpočet verejnej správy uvádza, že prijatím zákona dôjde k zmene orgánu štátnej správy poľovníctva príslušného na vyberanie správneho poplatku za vydanie výpisu z registra poľovníckych organizácií, a to z MPRV SR na príslušný okresný úrad bez zmeny výšky správneho poplatku. Súčasne v časti 2.2.4. Výpočty vplyvov na verejné financie analýzy vplyvov na rozpočet verejnej správy v tejto súvislosti uvádza, že odhadovaná zmena výšky príjmu rozpočtu kapitoly MPRV SR a kapitoly VPS vyplývajúca z presunu kompetencie vydávať výpisy z registra poľovníckych organizácií (súčasného centrálneho registra poľovníckych organizácií) z MPRV SR na miestne príslušný okresný úrad vychádza z priemerného počtu doteraz vydaných výpisov z centrálneho registra poľovníckych organizácií za rok pri zohľadnení integrácie registra poľovníckych organizácií do registra právnických osôb. Ďalej v tejto časti uvádza, že výpočet predpokladaného úbytku príjmu rozpočtu verejnej správy z dôvodu zrušenia poplatkovej povinnosti za vydanie mimoriadneho povolenia lovu zveri vychádza z priemerného počtu mimoriadnych povolení vydaných okresnými úradmi a MPRV SR v rokoch 2018 až 2020. Vzhľadom na uvedené Komisia uvádza, že vo vypracovanej analýze vplyvov na rozpočet verejnej správy sa v tabuľkách neuvádza žiaden vplyv na príjmy kapitoly MV SR, pričom okresné úrady sú podľa § 2 ods. 1 zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov miestnymi orgánmi štátnej správy a zároveň preddavkovými organizáciami MV SR. Komisia žiada preto vplyv na príjmy kapitoly MV SR doplniť do analýzy vplyvov na rozpočet verejnej správy a vypracovať samostatnú tabuľku č. 3 s vplyvmi na príjmy kapitoly VPS a kapitoly MV SR. Keďže predkladateľ predpokladá na strane príjmov vplyvy len na príjmy určitých kapitol štátneho rozpočtu, potom aj sumy uvádzané v riadkoch „Príjmy verejnej správy celkom“ a „- vplyv na ŠR“ by mali byť rovnaké v jednotlivých rokoch.  V tabuľke č. 4 analýzy vplyvov na rozpočet verejnej správy sú vplyvy na výdavky kapitoly MPRV SR uvedené so záporným znamienkom, čo by naznačovalo pokles výdavkov. Komisia žiada preto túto tabuľku upraviť v súlade s očakávanými vplyvmi na výdavky kapitoly MPRV SR tak, ako to vyplýva z návrhu zákona. Súčasne Komisia žiada zaradiť sumu 436 768 eur ročne do príslušnej kategórie výdavkov podľa charakteru tohto výdavku v jednotlivých rokoch (má ísť o kompenzáciu polovice predpokladaného výpadku príjmov Slovenskej poľovníckej komory zo štátneho rozpočtu z titulu zrušenia povinného členstva v komore a zavedenia poľovných lístkov s platnosťou na dobu neurčitú).  V analýze vplyvov na rozpočet verejnej správy žiada Komisia zdôvodniť potrebu zabezpečenia výpadku príjmov spôsobeného zrušením povinného členstva v Slovenskej poľovníckej komore, ako aj zavedením poľovného lístka na dobu neurčitú prostredníctvom štátneho rozpočtu. Materiál dostatočne nezdôvodňuje potrebu zrušenia povinného členstva v Slovenskej poľovníckej komore a z toho vyplývajúcu potrebu zabezpečiť zo štátneho rozpočtu časť príjmov súvisiacu s výpadkom príjmov zo zápisného a členských príspevkov. Rovnako dostatočne nezdôvodňuje potrebu zabezpečiť zo štátneho rozpočtu časť príjmov súvisiacu s výpadkom príjmov za predĺženie platnosti poľovných lístkov.  **K analýze vplyvov na služby verejnej správy pre občana**  V analýze vplyvov na služby verejnej správy pre občana Komisia navrhuje v bode 7.2.1 Náklady vyčísliť zníženie priamych finančných nákladov, koľkých občanov sa zrušenie správneho poplatku dotkne a o koľko sa znížia náklady jednému občanovi a celkovo všetkým občanom, ktorých sa to dotkne.  **K analýze vplyvov na informatizáciu spoločnosti**  Komisia súhlasí s tým, že materiál má pozitívny vplyv na informatizáciu spoločnosti. Je však nutné doplniť do bodu 6.1. analýzy vplyvov na informatizáciu spoločnosti chýbajúce údaje, ako sú kódy služieb a úroveň elektronizácie služieb.  **Vyjadrenie predkladateľa:**  **K doložke vybraných vplyvov**  Zavedenie registra užívateľov poľovných revírov a príslušné konanie nebudú mať žiadny vplyv na podnikateľské prostredie, nevyplývajú z neho pre podnikateľské prostredie žiadne administratívne náklady. Novo vzniknutý register nahradí súčasnú evidenciu zmlúv a konanie o zápise do registra nahradí súčasný proces zaevidovania zmluvy. Aj ostatné novo vzniknuté registre nahrádzajú súčasné už existujúce zoznamy a nebudú mať vplyv na podnikateľské prostredie.  Poľovníctvo svojim charakterom nie je podnikateľskou činnosťou. Je definované v § 2 písm. a) návrhu zákona ako súhrn činností, ktoré sú vykonávané vo verejnom záujme a zamerané na trvalo udržateľné, racionálne, cieľavedomé obhospodarovanie a využívanie voľne žijúcej zveri ako prírodného bohatstva a súčasti prírodných ekosystémov; je súčasťou kultúrneho dedičstva, tvorby a ochrany životného prostredia.  V doložke vybraných vplyvov bol podľa požiadavky Komisie vyznačený pozitívny aj negatívny vplyv na procesy služieb vo verejnej správe.  Ostatné pripomienky Komisie k analýze vplyvov na rozpočet verejnej správy, k analýze vplyvov na služby verejnej správy pre občana a k analýze vplyvov na informatizáciu spoločnosti boli zapracované. |
| 1. **Stanovisko Komisie na posudzovanie vybraných vplyvov zo záverečného posúdenia  č. 309/2022** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K vplyvom na rozpočet verejnej správy**  Materiál predložený do medzirezortného pripomienkového konania v apríli 2022 predpokladal nadobudnutie účinnosti predmetného návrhu zákona od 1. januára 2023. Upravený materiál predložený na záverečné posúdenie vybraných vplyvov po medzirezortnom pripomienkovom konaní uvažuje s nadobudnutím účinnosti návrhu zákona od 1. júna 2023. Nie je zrejmé, prečo predkladateľ nezohľadnil túto skutočnosti a neupravil kvantifikácie vplyvov návrhu zákona na rozpočet verejnej správy. Komisia preto žiada zodpovedajúcim spôsobom upraviť kvantifikácie vplyvov na rozpočet verejnej správy uvedené v analýze vplyvov na rozpočet verejnej správy.  Predkladateľ vo vyhodnotení medzirezortného pripomienkového konania uvádza, že akceptoval obyčajnú pripomienku MF SR „Z formálneho hľadiska odporúčame v Analýze vplyvov na rozpočet verejnej správy, na zamestnanosť vo verejnej správe a financovanie návrhu časti 2.2.4, PRÍJMY, I. Za kapitolu MV SR, a) Výpis z registra poľovníckych organizácií a II. Za kapitolu MPRV SR, a) Výpis z registra poľovníckych organizácií upresniť, že uvádzaný počet výpisov z registra poľovníckych organizácií a tomu zodpovedajúca suma poplatkov sú údaje za rok v období rokov 2024 až 2026.“. Keďže text v príslušných častiach analýzy vplyvov na rozpočet verejnej správy nebol upravený, naďalej Komisia odporúča zohľadniť uvedenú pripomienku.  **K vplyvom na podnikateľské prostredie**  Komisia žiada predkladateľa, aby dopracoval všetky vplyvy na podnikateľské prostredie vychádzajúce z novo predloženého zákona.  Odôvodnenie: Predkladateľ nezapracoval všetky identifikované vplyvy z pripomienok vznesených v rámci MPK. Preto poprosíme predkladateľa o konzultáciu prostredníctvom emailovej adresy [1in2out@mhsr.sk](mailto:1in2out@mhsr.sk)  aj *vzhľadom na to, že na predložený materiál sa uplatňuje Mechanizmus znižovania byrokracie a nákladov,* t.j. náklady sa zapisujú na virtuálny účet.  **K vplyvom na životné prostredie**  Do bodu 5.1 Analýzy vplyvov na životné prostredie Komisia odporúča doplniť tiež pozitívny vplyv odstraňovania inváznych nepôvodných druhov, ktoré sú zverou.  Toto odstraňovanie bude mať pozitívny vplyv predovšetkým na pôvodné druhy živočíchov a ekosystémy.  **Vyjadrenie predkladateľa:**  **K vplyvom na rozpočet verejnej správy**  Kvantifikácie vplyvov na rozpočet verejnej správy uvedené v analýze vplyvov na rozpočet verejnej správy boli upravené v zmysle pripomienky Komisie. Text v príslušných častiach analýzy vplyvov na rozpočet verejnej správy bol upravený v zmysle pripomienky MF SR.  **K vplyvom na podnikateľské prostredie**  Niektoré vplyvy, ktoré identifikovalo MH SR a ktoré uviedlo v pripomienke vznesenej v rámci MPK, v analýze vplyvov na podnikateľské prostredie neboli zapracované z dôvodu, že nie všetky vplyvy boli identifikované správne a nie vo všetkých prípadoch ide o novú povinnosť. Na odporúčanie Komisie boli jednotlivé identifikované vplyvy konzultované prostredníctvom emailovej adresy [1in2out@mhsr.sk](mailto:1in2out@mhsr.sk). Následne bola vypracovaná nová analýza vplyvov na podnikateľské prostredie, v ktorej sú uvedené a kvanitifikované jednotlivé vplyvy predloženého zákona na podnikateľské prostredie.  **K vplyvom na životné prostredie**  Pripomienka bola zapracovaná. Pozitívny vplyv odstraňovania inváznych nepôvodných druhov, ktoré sú zverou, bol doplnený do bodu 5.1 Analýzy vplyvov na životné prostredie. |